Diari Oficial de la Generalitat Valenciana


Sumari del DOGV 4565, del 13-08-2003 (2003/8816)

Actuacions sobre juí verbal número 128/2003. Cèdula de notificació.
-------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8816


Organisme emissor
:   Jutjat de Primera Instància Número 3 de València

Tipus de document
:   Anunci

Actuacions sobre juí verbal número 128/2003. Cèdula de notificació. [2003/Q8816]
  
Procediment: assumpte civil 128/2003
  
Juí: verbal (desnonament per falta de pagament) 128/2003
  
Part demandant: Concepción García Giménez
  
Part demandada: Julius Tchanya Nyiobouh
  
En el procediment a què es fa referència s'ha dictat la següent resolució el text de la qual, literalment, diu així:
  
«Sentència
  
València, 8 de juliol de 2003
  
Pedro-Luis Viguer Soler, magistrat jutge del Jutjat de Primera Instància número 3 de València, ha vist els presents actuacions sobre juí verbal número 128/2003 que seguixen a instàncies de Concepción García Giménez, representada per la procuradora Gabriela Montesinos Martínez i assistida pel lletrat Pedro Luque Morandeira, contra Julius Tchanya Nyiobouh, en rebel·lia, sobre resolució de contracte d'arrendament i reclamació de rendes.
  
Decisió
  
Que amb l'estimació íntegra de la demanda formulada per la procuradora Gabriela Montesinos Martínez, en representació de Concepción García Jiménez, contra Julius Tchanya Nyiobouh, declare resolt el contracte d'arrendament fet per les parts en data 23 d'agost de 2001, relatiu a l'habitatge situat al carrer d'Uruguai, número 1, 8é, 64a d'esta ciutat, i, conseqüentment, declare que correspon el desnonament del demandat de l'expressada finca, amb l'advertència que si no el desallotja se'l llançarà d'ella i a costa seua, igualment condemne este demandat a pagar a l'actora la quantitat de 3.305,61 euros corresponents a les rendes dels mesos de juny i octubre a desembre de 2002 així com gener a juliol de 2003, suma que s'incrementarà amb els interessos de l'article 576 de la Llei d'Enjudiciament Civil, així com al pagament de les costes del present procediment.
  
Notifiqueu la present resolució a les parts, i feu-los saber que esta es pot recórrer en apel·lació davant l'Audiència Provincial de València. El recurs s'ha de preparar a través d'un escrit en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna.
  
Esta és la meua sentència, que es portarà al llibre de les de la seua classe, i el secretari estendrà en les actuacions l'oportú testimoni, definitivament jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, per provisió, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.